EkBass/fiwiki-20250220-pages-articles huggingface dataset:
Mija Schrey

Mija Schrey (s. 1987) on suomalainen cheerleader. Schrey ja Mika Pennanen voittivat vuonna 2011 paristunt-sarjan kultaa International Cheer Unionin (ICU) järjestämissä cheerleadingin MM-kilpailuissa. Kyseessä oli ensimmäinen Suomea edustaneiden voittama cheerleadingin MM-kulta. Schrey aloitti cheerleadingin harrastamisen vuonna 2000 ja on voittanut kilpaurallaan MM- kullan lisäksi myös useita Suomen ja Euroopan mestaruuksia. Seuroja, joita hän on edustanut, ovat helsinkiläiset Golden Spirit ja Funky Team, minkä lisäksi hän on kuulunut myös Kentuckyn yliopiston White Squadiin. Schrey ja Pennanen osallistuivat vuonna 2011 televisiokanava Nelosen esittämän Talent Suomen kolmannelle tuotantokaudelle. He sijoittuivat ohjelman marraskuisessa finaalissa kolmanneksi. == Lähteet == Luokka:Suomalaiset urheilijat Luokka:Cheerleading Luokka:Vuonna 1987 syntyneet Luokka:Elävät henkilöt
Luunmurskaajat (vuoden 2005 elokuva)

Luunmurskaajat on vuonna 1974 valmistuneesta samannimisestä toimintakomediaelokuvasta tehty uusintaversio vuodelta 2005. Elokuvan pääosissa ovat Adam Sandler, Nelly, Burt Reynolds ja Chris Rock. Adam Sandler esittää Paul Crew’ta, joka on yksi NFL:n parhaimpia pelaajia. Hän ei ole pelannut yhtään peliä kuuteen vuoteen, hävittyään tahallaan yhden tärkeimmistä otteluista. Hän joutuu pahamaineiseen vankilaan, jossa hän alkaa opettamaan vangeille amerikkalaista jalkapalloa, jotta he voisivat pelata vartijoita vastaan suuressa sopupelissä. Luokka:Vuoden 2005 yhdysvaltalaiset elokuvat Luokka:Yhdysvaltalaiset komediaelokuvat Luokka:Peter Segalin ohjaamat elokuvat Luokka:Elokuvat amerikkalaisesta jalkapallosta Luokka:Yhdysvaltalaiset uudelleenfilmatisoinnit Luokka:Vankilaelokuvat
Yleisurheilu kesäolympialaisissa 1920 – miesten maastojuoksun joukkuekilpailu

Miesten maastojuoksun joukkuekilpailuun Antwerpenin olympiakisoissa 1920 osallistui seitsemän joukkuetta. Joukkueeseen sai kuulua kuusi urheilijaa, mutta lopputuloksiin huomioitiin vain kolmen parhaan sijoitukset. Kilpailu käytiin maanantaina 23. elokuuta ja samassa yhteydessä suoritettiin myös henkilökohtainen kilpailu. Laji oli olympiakisojen ohjelmassa toista kertaa. ==Lopputulokset== Sija Joukkue Kilpailijat Sijat Yhteensä 1 Paavo Nurmi 1 10 1 Heikki Liimatainen 3 10 1 Teodor Koskenniemi 6 10 2 James Wilson 4 21 2 Frank Hegarty 5 21 2 Alfred Nichols 12 21 3 Eric Backman 2 23 3 Gustaf Mattsson 10 23 3 Hilding Ekman 11 23 4 Patrick Flynn 9 36 4 Fred Faller 13 36 4 Max Bohland 14 36 5 Gaston Heuet 8 40 5 Gustave Lauvaux 15 40 5 Joseph Servella 17 40 6 Julien Van Campenhout 7 48 6 Henri Smets 20 48 6 Aimé Proot 21 48 7 Albert Andersen 16 53 7 Henrik Sørensen 18 53 7 Jón Jónsen 19 53 ==Lähteet== * sports-reference Luokka:Yleisurheilu kesäolympialaisissa 1920
Al-Bahr al-Ahmar

Al-Bahr al-Ahmar () on yksi Sudanin 18 osavaltiosta. Alueen pinta-ala on 218 887 neliökilometriä, ja väkiluvun arvioitiin vuonna 2018 olevan noin 1 482 100 henkeä. Osavaltion pääkaupunki on Port Sudan."Red Sea State" – Republic of Sudan Idässä aluetta rajaa Punainenmeri, luoteessa sijaitsee Nubian aavikko ja pohjoisessa kiistelty Hala'ibin kolmio, jota Sudan on vaatinut itselleen. == Lähteet == Luokka:Sudanin osavaltiot
Paolo Tagliavento

Paolo Tagliavento (s. 19. syyskuuta 1972 Terni, Italia) on italialainen jalkapalloerotuomari. Hänestä tuli kansainvälinen erotuomari vuonna 2007. Tagliavento on tuominnut Italian pääsarjassa Serie A:ssa vuodesta 2004 lähtien. Ensimmäisen ottelunsa Mestarien liigassa hän tuomitsi 8. joulukuuta 2010, jossa kohtasivat englantilainen Arsenal ja serbialainen Partizan. == Aiheesta muualla == * Paolo Tagliaventon esittely World Referee -sivustolla Luokka:Italialaiset jalkapallotuomarit Luokka:Vuonna 1972 syntyneet Luokka:Elävät henkilöt
Madagaskarin alueet

Madagaskar on vuodesta 2008 lähtien jaettu 22 alueeseen (faritra). Aiemmin maa oli jaettu kuuteen provinssiin. Alueet ovat: Numero Nimi Pääkaupunki Asukasluku (2018) Pinta-ala (km²) Väestötiheys 1 Diana Antsiranana 889 962 19 266 44,5 2 Sava Sambava 1 123 771 25 518 47,2 3 Itasy Miarinarivo 898 116 6 993 136,6 4 Analamanga Antananarivo-Renivohitra 3 623 925 16 911 208,9 5 Vakinankaratra Antsirabe I 2 079 659 16 599 116,3 6 Bongolava Tsiroanomandidy 670 993 16 688 37,1 7 Sofia Antsohihy 1 507 591 50 100 29,6 8 Boeny Mahajanga I 929 312 31 046 29,7 9 Betsiboka Maevatanana 393 278 30 025 13,6 10 Melaky Maintirano 308 944 38 852 7,6 11 Alaotra-Mangoro Ambatondrazaka 1 249 931 31 948 44,9 12 Atsinanana Toamasina I 1 478 472 21 934 67,1 13 Analanjirofo Fenerive Est 1 150 089 21 930 53,1 14 Amoron'i Mania Ambositra 837 116 16 141 50,8 15 Haute Matsiatra Fianarantsoa I 1 444 587 21 080 69,4 16 Vatovavy- Fitovinany Manakara 1 440 657 19 605 69,5 17 Atsimo-Atsinanana Farafangana 1 030 404 18 863 62,0 18 Ihorombe Ihosy 189 200 417 312 16,0 19 Menabe Morondava 692 463 46 121 14,2 20 Atsimo-Andrefana Toliara I 1 797 894 66 236 27,0 21 Androy Ambovombe Androy 900 235 19 317 47,5 22 Anosy Taolagnaro 809 051 25 731 27,4 == Lähteet == *Institut National de la Statistique: Madagascar en chiffres === Viitteet === * mg:Faritanin'i Madagasikara zh:馬達加斯加行政區劃
Georges Boucher

Georges "Buck" Boucher (19. elokuuta 1896 – 17. lokakuuta 1960) oli kanadalainen jääkiekkoilija. Puolustajana pelannut Boucher edusti Ottawa Senatorsia, Montreal Maroonsia ja Chicago Black Hawksia National Hockey League -ammattilaisliigassa. Ottawassa syntynyt Buck Boucher oli yksi kuudesta veljeksestä. Näistä Frank, Bobby ja Billy pelasivat NHL:ssä. Heidän isänsä Tom Boucher pelasi rugbyä ja saavutti lajissa Kanadan mestaruuden vuosina 1894, 1896, 1897 ja 1901. Georges Boucher aloitti uransa ammattilaisurheilijana kanadalaisen jalkapallon parissa pelipaikkanaan halfback Ottawa Rough Ridersissa Canadian Football League -sarjassa. Kolmen jalkapallovuoden jälkeen hän vaihtoi jääkiekkoon. Hän pelasi jääkiekkoa aluksi amatöörinä Ottawa Aberdeensin, New Edinburghsin ja Royal Canadiansin joukkueissa sarjanaan Ottawa City Hockey League. Tuolloisessa NHA:ssa pelanneeseen Ottawa Senatorsiin hän siirtyi 1915. Tuolloin Boucherin pelipaikka oli hyökkääjä. Kaikkiaan Boucher pelasi 449 NHL-ottelua, joissa teki 117 maalia ja antoi 87 maaliin johtanutta syöttöä, yhteensä 204 tehopistettä. Jäähyminuutteja kertyi 838. Pudotuspeleissä hän esiintyi 28 ottelussa, joissa maaleja syntyi viisi ja syöttöjä kolme eli kahdeksan tehopistettä. Jäähyminuutteja Boucher sai pudotuspeleissä 88. ==Saavutuksia ja palkintoja== * Hockey Hall of Fameen 1960 ==Aiheesta muualla== * Legends of Hockey Boucherista * * Photo Luokka:Kanadalaiset kanadalaisen jalkapallon pelaajat Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1896 syntyneet Luokka:Vuonna 1960 kuolleet
Saukonperä

Saukonperä on Merijärven kunnassa sijaitseva kylä. Kylällä on ollut asutusta jo 1700-luvulla. Yleisin sukunimi kylän asukkailla on Saukko, joka vuonna 2010 oli 126 asukkaalla. ==Lähteet== Luokka:Merijärven kylät
Kuutamokeikka (vuoden 1984 elokuva)

Kuutamokeikka (Finders Keepers) on vuonna 1984 ensi-iltansa saanut komediaelokuva, jonka on ohjannut Richard Lester. Elokuvan pääosia esittävät Michael O’Keefe, Beverly D’Angelo, Louis Gossett Jr., Pamela Stephenson, Jim Carrey, Ed Lauter, David Wayne ja Brian Dennehy. Video-oppaassa vuodelta 1994 Sam Inkinen kutsui Kuutamokeikkaa taitavan ohjaajan vähäisesti viehättäväksi farssiksi. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * * * Luokka:Yhdysvaltalaiset komediaelokuvat Luokka:Vuoden 1984 yhdysvaltalaiset elokuvat Luokka:Richard Lesterin ohjaamat elokuvat
John Paxson

John MacBeth Paxson (s. 28. elokuuta 1960 Dayton, Ohio) on yhdysvaltalainen kilpauransa päättänyt koripalloilija. Hänen veljensä Jim Paxson ja isänsä Jim Paxson Sr. pelasivat myös NBA-tasolla. == Ura == Paxson pelasi yliopistokoripalloa Notre Damen yliopistossa vuosina 1979–1983. Viimeisellä yliopistokaudellaan hän teki keskimäärin 17,7 pistettä ja antoi 3,9 syöttöä ottelua kohden. Paxson osallistui NBA:n vuoden 1983 varaustilaisuuteen, jossa hän oli San Antonio Spursin 19. varaus. Hän pelasi seurassa myös kaksi ensimmäistä NBA-kauttaan. Lokakuussa 1985 Paxson siirtyi vapaana pelaajana Chicago Bullsiin. Tilastollisesti hänen paras Bulls-kautensa oli kausi 1986–1987, jolloin hän teki ottelua kohden 11,3 pistettä. Paxson voitti seuran paidassa kolme NBA-mestaruutta vuosina 1991–1993. Hän lopetti NBA-koripallon vuonna 1994. Pelaajauransa jälkeen Paxson toimi Chicagon apuvalmentajana kaudella 1995–1996. Myöhemmin hän on ollut seuran toimitusjohtaja ja toiminut Bullsin taustajoukoissa. == Lähteet == == Aiheesta muualla == * Profiili Basketball-Reference.com Luokka:Yhdysvaltalaiset koripalloilijat Luokka:Vuonna 1960 syntyneet Luokka:Elävät henkilöt
Tom yam

Tom yam (, ) on tulinen ja hapan, kirkas keitto, joka kuuluu thaimaalaiseen ja laosilaiseen keittiöön. Siitä on monia versioita, joissa voidaan käyttää esimerkiksi katkarapuja (tom yam kung), kanaa (tom yam kai) tai vaikkapa naudanlihaa (tom yam nua (tun)). Esimerkiksi Singaporessa, Malesiassa ja Indonesiassa tarjottava tom yam voi poiketa huomattavasti thaimaalaisista tai laosilaisista versioista. Keitosta voidaan tehdä myös kasvisversio. Tom yamissa käytetään tyypillisesti sitruunaruohoa, kafferilimetin lehtiä, galangalia, limettimehua, kalakastiketta ja murskattua chilipippuria. Joissain nykyisissä versioissa keittoon sisältyy myös sieniä, kevätsipulia ja tomaattia. Keiton mausteena käytetään tavallisesti myös suolaa ja korianteria, joskus myös valkosipulia ja sokeria. ==Lähteet== Luokka:Keitot Luokka:Thaimaalainen keittiö Luokka:Laosilainen kulttuuri
Chicago Stadium

Chicago Stadium oli Chicagossa vuosina 1929–1994 ollut monitoimihalli. Rakennus purettiin vuonna 1995, kun seurat siirtyivät uuteen United Centeriin. Nykyisin Chicago Stadiumin paikalla on parkkialue. == Historia == Areena rakennettiin alun perin jääkiekon takia, sillä Chicago Black Hawksille piti rakentaa kotihalli. Chicagolainen Paddy Harmon käynnisti hankkeen sijoittamalla omaa rahaa sekä hankkimalla muita sijoittajia. Areena avattiin vuonna 1929 Tommy Loughranin ja Mickey Walkerin välisellä nyrkkeiluottelulla. Black Hawks pelasi areenalla ensimmäisen kotiottelunsa loppuvuonna 1929. Chicago Stadium oli valmistuessaan maan suurin urheiluhalli. Halli tuli tunnetuksi erityisesti nyrkkeiluotteluista ja monet aikansa tähdet pelasivat areenalla. Chicago Stadiumillä järjestettiin myös poliittisia tapahtumia. Koripallossa Chicago Bulls pelasi kotiottelunsa areenalla vuosina 1967–1994. Chicago Stadium purettiin vuonna 1995. == Lähteet == == Aiheesta muualla == Luokka:Chicagon entiset rakennukset ja rakennelmat Luokka:Yhdysvaltain jäähallit Luokka:Yhdysvaltain urheiluhallit Luokka:Chicago Bulls Luokka:Chicago Blackhawks
Sankarit (elokuva)

Sankarit (Heroes) on vuonna 1977 ensi-iltansa saanut draamakomedia. Vietnamin sotaveteraanin mielenterveysongelmia pohtivan olokuvan pääosia esittävät Henry Winkler, Sally Field, Harrison Ford, Val Avery, Olivia Cole ja Hector Elias. Elokuvan on ohjannut Jeremy Kagan. == Juoni == Vietnamin sodassa psyykkisesti sairastunut Jack Dunne (Winkler), vanha hippi, karkaa sotilassairaalasta ja ryhtyy rakentamaan elämäänsä pilvilinnojen turvin. Ystävänsä (Ford) kanssa hän haluaa perustaa kaninkakkaan perustuvan matofarmin Pohjois-Kalifornian Eurekaan. Kolmantena päähahmona on häitään karannut Carol (Field), tasapainoton hänkin. == Lähteet == == Aiheesta muualla == * Luokka:Vuoden 1977 yhdysvaltalaiset elokuvat Luokka:Yhdysvaltalaiset draamakomediaelokuvat
Birmingham Barons

Birmingham Barons on Minor league baseball-joukkue Birminghamissa Alabamassa. Seura on nykyisin Chicago White Soxin farmiseura. Barons aloitti toimintansa vuonna 1885. Seura tuli tunnetuksi 1990-luvulla, jolloin välivuosiaan viettänyt Michael Jordan pelasi seuran paidassa. Vuodesta 1986 lähtien Barons on ollut White Soxin farmijoukkue. == Lähteet == == Aiheesta muualla == *Virallinen kotisivu Luokka:Baseballseurat Luokka:Yhdysvaltalaiset urheiluseurat Luokka:Vuonna 1885 perustetut urheiluseurat Luokka:Alabaman urheilu
Hondurasin kansalliskongressi

Hondurasin kansalliskongressi () on Hondurasin valtion yksikamarinen lainsäädäntöelin. Se on yksikamarinen, ja siellä istuu 128 edustajaa, jotka valitaan suhteellisella vaalitavalla nelivuotiskaudelle. Parlamentin pääpuolueet ovat Hondurasin kansallispuolue ja Hondurasin liberaalipuolue. Kansankongressi kokoontuu Palacio Legislativo-nimiseen rakennukseen Tegucigalpan keskustaan. Kansalliskongressi Luokka:Kansalliset parlamentit
Azerbaidžanin kurdit

Azerbaidžanin kurdit ovat Azerbaidžanissa asuva kurdivähemmistö. Suuri osa heistä on sulautunut maan valtaväestöön. Tähän ovat vaikuttaneet etenkin Azerbaidžanin valtion toimet ja sama uskonto valtaväestön kanssa. Vuoden 2009 väestönlaskennan mukaan Azerbaidžanissa on 6 100 kurdia. Kurdin kieltä ei enää juuri puhuta. ==Historia== Tiettävästi ensimmäiset kurdit Kaukasuksen alueella olivat sinne 900-1100-luvuilla muuttaneita paimentolaisia, jotka tulivat alueelle ehkä parempien laidunmaiden perässä. Suuremmissa määrin heitä tuli alueelle kun Persian hallitsija Abbas I siirsi kurdeja vartioimaan valtakuntansa luoteisrajoja. Kurdeja muutti alueelle uudestaan 1800-luvulla, jolloin Venäjän keisarikunta liitti Kaukasuksen alueita itseensä. Persiassa ja Ottomaanien valtakunnassa harjoitetun vainon takia monet etsivät suojaa Venäjältä ja heitä asutettiin syystä tai toisesta tyhjentyneille alueille. Esimerkiksi vuonna 1807 Karabahiin asutettiin 600 kurdiperhettä. Siirtolaisuus jatkui ja määrät kasvoivat aina 1900-luvun alkupuolelle. Suurin osa Azerbaidžaniin muuttaneista tuli Persian alueelta. Samaan aikaan myös Armenian alueelle muodostui kurdivähemmistö. Bolševikkien tultua valtaan Venäjällä kurdeja alettiin kansalaistaa. Tähän hankkeeseen kuului niin sanotun Punaisen Kurdistanin alueen perustaminen vuonna 1923. Alue käsitti kuusi piirikuntaa Armenian ja Azerbaidžanin rajalla. Vuoden 1926 väestönlaskennan mukaan siellä asui 37 470 kurdia. Samaan aikaan kuitenkin vain 17 % heistä ilmoitti puhuvansa kurdia äidinkielenään. Vallanpitäjien suhtautuminen kurdeihin muuttui kuitenkin myöhemmin ja heitä alettiin pitää uhkana heidän muihin kurdeihin rajojen ulkopuolelle ylläpitämiensä suhteiden takia. Punainen Kurdistan lakkautettiinkin vuonna 1929. Kurdit olivat ensimmäisiä Neuvostoliiton väestönsiirtojen kohteiksi joutuneita kansoja ja suuri osa heistä siirrettiin vuonna 1937 Kazakstaniin ja Siperiaan. Siirrot johtivat tuhansien kuolemaan. Kurdien sallittiin palata Azerbaidžaniin 1950-luvulla, mutta he olivat jo käytännössä hävinneet merkittävänä väestöryhmänä. Vuoden 1959 väestönlaskennan mukaan Azerbaidžanissa oli 1 500 kurdia, vuonna 1979 5 700 ja vuonna 1989 12 200. Armenialaiset joukot miehittivät entisen Punaisen Kurdistanin alueen Vuoristo-Karabahin sodassa vuosina 1992–1993, minkä seurauksena sen voimakkaasti sekoittunut kurdi-azeriväestö joutui pakenemaan kodeistaan. ==Nykypäivä== Nykyisin kurdien tarkkaa määrää on vaikea arvioida, sillä suuri osa heistä on pitkälle sulautunut valtaväestöön. Tähän ovat vaikuttaneet etenkin Azerbaidžanin valtion sulauttamistoimet ja sama uskonto valtaväestön kanssa. Vuoden 2009 väestönlaskennan mukaan Azerbaidžanissa on 6 100 kurdia, joista suuri osa on rekisteröity armenialaisten miehittämään Laçınin piiriin sekä Nahitševaniin. Kurdin kielellä on pienimuotoista mediatoimintaa, kuten radiolähetyksiä ja sanomalehtiä. Joitakin kurdeja on pidätetty epäiltyinä Kurdistanin työväenpuolueen jäsenyydestä. Ulkomaan kansalaisuuden omaavia kurditaustaisia puolueen jäseniä on myös luovutettu Turkkiin. ==Lähteet== Luokka:Azerbaidžanin etniset ryhmät Luokka:Kurdit
Syvänneahvenet

Syvänneahvenet (Epigonidae) on ahvenkaloihin kuuluva kalaheimo. Heimon lajit elävät syvissä vesissä kaikissa valtamerissä. ==Lajit ja anatomia== Syvänneahveniin kuuluu lähteestä riippuen noin viidestätoista kolmeenkymmeneen lajia, esimerkiksi hohtosyvänneahven (Epigonus telescopus), jotka jaetaan viiteen tai kuuteen sukuun. Ruumiinmuodoltaan lajit ovat pitkulaisia tai osa lyhyehköjä ja tukevahkoja. Tyypillisesti ne jäävät alle 20 cm:n pituisiksi ja suurimmat lajit voivat saavuttaa noin 58 cm:n pituuden. Kalojen silmät ovat hyvin kookkaat ja muodoltaan pyöreät tai soikeat. Syvänneahvenilla on kaksi selkäevää, joista etumainen on piikikkämpi. Taaempi selkäevä ja peräevä ovat suomupeitteiset. Suu on syvänneahvenilla suurikokoinen ja hampaat pienehköt.Väritlään syvänneahveniin kuuluvat kalat ovat punertavan ruskeita tai mustia. ==Levinneisyys ja elintavat== Syvänneahvenia tavataan Välimerestä, Atlantista ja Intian valtamerestä lauhkeista vesistä. Ne elävät 75-3 700 metrin syvyydessä merenpinnasta. Syvänneahvenlajien ravintoon kuuluvat pienet selkärangattomat planktoneliöt, kuten äyriäiset ja hankajalkaiset. ==Lähteet== Luokka:Percoidei
Koripallon III-divisioona

Koripallon III-divisioona Suomen koripallon viidenneksi korkein sarjataso. ==Joukkueet 2021–2022== https://www.basket.fi/basket/sarjat/sarja/?season_id=121253&league;_id=34#mbt:2-500$t&0=1 === Etelä === ==== Lohko A ==== *BC Hukat, Vantaa *EBT FARMI, Espoo *HNMKY Akatemia, Helsinki *HNMKY Taivallahti *Kakkoskori *Kaukasten Voima *Kuhat, Helsinki *Lohjan Urheiljat Basket *Malibu, Helsinki *Malmi Penetrators, Helsinki *Tapiolan Honka 3 *Tapiolan Otso, Espoo ==== Lohko B ==== *Dynamo, Helsinki *FC Passe, Helsinki *Kisis ry, Helsinki *HNMKY Los Pakilas Lakers *Järvenpään Isku *Kruununhaka Seamen, Helsinki *Leppävaaran Pyrintö, Espoo *Munkkiniemen Kisapojat III, Helsinki *Seniors, Helsinki *Sykki Hunks, Helsinki *Touhun Pojat Lauttasaari Top Gun, Helsinki === Läntinen === ==== Lohko A ==== https://www.basket.fi/basket/sarjat/sarja/?season_id=121709&league;_id=92#mbt:2-500$t&0=6 *BC Sisu, Pori *Kesäterä, Turku *Korihait 3, Uusikaupunki *Sixty, Turku *Vilpas Satellites, Salo *Vilpas Poutsan Pojat ==== Lohko B ==== *Roosters, Nokia *Raholan Pyrkivä, Tampere *Morbid Basket, Tampere *Morbid University, Tampere *Pirkkalan Viri *YMCA Lost Boys, Tampere *YMCA Opetuslapset, Tampere ==Lähteet== Luokka:Suomen koripallosarjat
Munankoristelu

Munankoristelu on suosittu tapa koristella kananmunia. Kananmunan muoto soveltuu hyvin koristeluun. Minkä tahansa linnun munia voidaan koristella. Mitä suurempi ja kestävämpi muna on, sitä helpompaa koristelu on. Hanhen, sorsan ja kanan munat puhalletaan yleensä tyhjiksi ennen koristelua. Munan päihin puhkaistaan reiät ja sisällys puhalletaan ulos. Tämän jälkeen munan pintaa voidaan kaivertaa, värjätä tai maalata tai koristella muulla tavoin. Munankoristelu on erityisen suosittua Itä-Euroopassa. Emun ja strutsin munat ovat niin suuria ja kestäviä, että niiden pintaan voidaan tehdä kaivertamalla kuvioita. Etelä-Afrikasta on löydetty 60 000 vuotta vanhoja kaivertamalla koristeltuja strutsinmunia. Tunnettu venäläinen kultaseppä Peter Carl Fabergé teki Venäjän hoville useita jalokivin koristeltuja munia. Fabergén pääsiäismunat muistuttavat koristeltuja munia, mutta ne on tehty kullasta ja koristeltu jalokivin. Myös persialaisessa kulttuurissa munienkoristelu on suosittua erityisesti kevätpäiväntasauksen aikaan, jolloin vietetään persialaista uutta vuotta noruzia. Perheenjäsenet koristelevat munia yhdessä ja koristellut munat pannan kulhoon. Sanotaan, että kristillinen tapa munienkoristeluun juontaa juurensa tästä perinteestä. Vaikka ortodoksikristityt joskus koristelevat munia pääsiäisenä, on tavanomaisempaa värjätä munat punaisella, joka kuvaa Kristuksen verta. ==Katso myös== * Pääsiäismuna Luokka:Pääsiäisen perinteet Luokka:Ruokakulttuuri
Sam Bowie

Samuel Paul "Sam" Bowie (s. 17. maaliskuuta 1961 Lebanon, Pennsylvania) on yhdysvaltalainen entinen koripalloilija. == Ura == Bowie pelasi yliopistokoripalloa Kentuckyn yliopistossa. Hän siirtyi kouluun jo vuonna 1979, mutta joutui jättämään kaudet 1981–1983 väliin loukkaantumisen takia. Bowie osallistui vuoden 1984 NBA:n varaustilaisuuteen, jossa Portland Trail Blazers varasi hänet toisena pelaajana ennen Michael Jordania. Myöhemmin muun muassa ESPN on kirjoittanut Bowien varaamisen olleen historian epäonnistunein pelaajavaraus. Bowie pelasi Portlandissa viisi kautta, mutta joutui jättämään kauden 1987–1988 kokonaan väliin. Hän ei pystynyt pelaamaan yhdenkään kauden aikana kaikkia otteluita. Vuosiksi 1989–1993 Bowie siirtyi New Jersey Netseihin, jossa hän teki parhaimmillaan 15,0 pistettä ottelua kohden. Hän lopetti uransa Los Angeles Lakersin paidassa kaudella 1994–1995. == Lähteet == == Aiheesta muualla == *Basketball-Referencen pelaajaprofiili Luokka:Yhdysvaltalaiset koripalloilijat Luokka:Vuonna 1961 syntyneet Luokka:Elävät henkilöt
Soturiperhoset

Soturiperhoset (Charaxinae) on täpläperhosiin kuuluva perhosten alaheimo. Sen lähes 400 lajia elävät maapallon trooppisilla ja subtrooppisilla alueilla, etenkin Afrikassa. Alaheimon suvuista soturit (Charaxes) on lajimäärältään ylivoimaisesti suurin, mutta myös koukoja (Memphis) on runsaasti. Soturiperhoset ovat kookkaita ja rotevaruumiisia päiväperhosia, jotka voimakkaiden lentolihastensa ansiosta lentävät tavattoman nopeasti. Lajien siivissä usein laajoja, loistavan kirkasvärisiä kuvioita tai monimutkaista kuviointia. Takasiipien takareuna on useimmilla lajeilla liuskoittunut. Ryhmän lajeja yhdistävinä piirteinä on niille tyypillinen siipisuonitus sekä tietyt yksityiskohdat perhosen niskan rakenteissa. Aikuiset perhoset eivät käy juuri koskaan kukilla. Sen sijaan niitä vetävät puoleensa mätänevät hedelmät, mahlavuodot, ulosteet ja jopa eläinten raadot.Kristensen (ed.) "Lepidoptera, Moths and Butterflies. Volume 1. Evolution, Systematics and Biogeography". Handbook of Zoology. de Gruyter 1998. ISBN 978-3110157048 s. 289http://tolweb.org/Charaxinae Koirailla on tapana vallata reviiri, jota ne vartioivat ahkerasti. Soturiperhosten toukat ulkonäöltään vaihtelevia, mutta niiden peräpäässä on aina kaksihaarainen uloke. Toukkien ravintokasvit vaihtelevat perhosille tyypilliseen tapaan lajeittain, mutta ryhmänä soturiperhosten toukat elävät hyvin monilla eri kasviheimoilla. Ryhmän lajeista Euroopassa tavataan ainoastaan sulttaaniperhosta (Charaxes jasius). == Lähteet == == Aiheesta muualla == * Nymphalidae Systematics Group *
Animaation 12 periaatetta

Animaation 12 periaatetta on Disneyn animaattorien Ollie Johnstonin ja Frank Thomasin vuonna 1981 julkaisemassa kirjassa The Illusion of Life: Disney Animation esitetty joukko animaation perusperiaatteita. Johnston ja Thomas perustivat työnsä Disneyn animaattorien toimintaan 1930-luvulta lähtien tavoitteenaan luoda aidontuntuisia animaatioita. Päätarkoituksena oli luoda illuusio hahmoista, joiden liikkeet noudattavat fysiikan peruslakeja, mutta teoksessa käsitellään myös abstraktimpia aiheita, kuten tunteiden ajoitusta. Teos ja siinä esitetyt periaatteet ovat muodostuneet "animaation raamatuksi". Vuonna 1999 teos äänestettiin kaikkien aikojen parhaaksi animaatiota käsitteleväksi teokseksi. Teos on tehty käsinpiirrettyä animaatiota varten, mutta sen periaatteet toimivat myös tietokoneella tehdyssä animaatiossa. luokka:Animaatio
Kari Lumikero

Kari Lumikero (s. 28. tammikuuta 1949 Kemi) on suomalainen toimittaja. Kari Lumikeron isä oli Yleisradion uutistoimittaja ja ulkomaankirjeenvaihtaja Esko Lumikero. Kirjoitettuaan ylioppilaaksi Lumikero muutti Ruotsiin vuonna 1967. Hän opiskeli valtiotieteitä Tukholman yliopistossa 1968–1970. Vuosina 1969–1985 hän työskenteli Ruotsin radiossa uutistoimittajana ja avusti myös Yleisradion uutis- ja ajankohtaistoimituksia 1967–1986. MTV3:ssa hän työskenteli Skandinavian kirjeenvaihtajana vuosina 1986–1997 ja Berliinin- kirjeenvaihtajana 1997–2008. Vuonna 2008 hän palasi kirjeenvaihtajaksi Tukholmaan. Hän jäi eläkkeelle vuonna 2014. Lumikero on naimissa suomenruotsalaisen Cita Högnabba-Lumikeron kanssa. Cita Högnabba-Lumikero toimi vuosina 2015–2020 Unkarissa toimivan Suomen kulttuuri- ja tiedeinstituutin, Finnagoran johtajana. Vuonna 2005 Lumikero sai Bonnierin journalistipalkinnon Intian valtameren tsunamikatastrofia käsittelevästä uutisoinnistaan. Vuoden 2014 itsenäisyyspäivänä hän sai Suomen Leijonan ritarimerkin.He saavat Itsenäisyyspäivän kunniamerkit, osa 2. Iltalehti 3.12.2014. Lumikero julkaisi muistelmateoksen Uutismies vuonna 2019. == Tunnustukset == * Bonnierin vuoden journalisti 2004 ==Julkaisuja== * * == Lähteet == Luokka:Suomalaiset toimittajat Luokka:Ulkomaankirjeenvaihtajat Luokka:Vuonna 1949 syntyneet Luokka:Elävät henkilöt
Malatestianan kirjasto

Malatestianan kirjasto () on Cesenassa, Italiassa sijaitseva, likipitäen alkuperäisasussaan yli 500 vuotta säilynyt julkinen kirjasto. Kirjaston perusti kondottieeri Malatesta Novello. Rakennustöitä johti Leon Battista Albertin oppilas Matteo Nuti ja ne kestivät vuodesta 1447 vuoteen 1452. Malatestianan kirjasto on maailman ainoa 1400-luvun kirjasto, jonka alkuperäinen rakenne ja sisustus on säilynyt miltei koskemattomana. Kirjaston sisätilat edustavat Italian varhaisrenessanssia. Kirjasto liitettiin UNESCOn maailmanmuistikohteiden luetteloon vuonna 2005. Kuva:Biblioteca Malatestiana alto.jpg|Ilmakuva kirjastorakennuskesta. Kuva:Sala del Nuti 6.jpg|Historiallista lukusalia. Kuva:Ingresso Malatestiana.JPG|Sisäänkäynti kirjaston aulaan (Aula del Nuti). ==Lähteet== luokka:Italian kirjastot Luokka:Cesena Luokka:Maailman muisti -rekisterin kohteet
Koripallon IV-divisioona

Koripallon IV-divisioona on Suomen koripallon kuudenneksi korkein sarjataso ja sitä pelataan koripalloliiton eteläisellä sekä läntisillä alueilla. Kaudella 2021–2022 IV-divisioonan eteläisellä alueella joukkueet on jaettu kolmeen eri lohkoon ja lännessä kahteen. == Joukkueet kaudella 2021-2022 == https://www.basket.fi/basket/sarjat/sarja/?season_id=121255&league;_id=39#mbt:2-500$t&0=1 === Eteläinen === ==== Lohko A ==== *Basket Team Helsinki 2012 *Helaveikot, Helsinki *HNMKY Pallon Pompottajat *Honka 20, Espoo *Hukkabasket, Sipoo *Kaukasten Voima, Jokela, Tuusula *Pakilan Visa Stars, Helsinki *Sykki Hunks, Helsinki *Ukkomunkin Pojat, Helsinki *Yökoris 4D, Helsinki ==== Lohko B ==== *El Tahto, Hyvinkää *Himpulat, Karkkila *Honka Green, Espoo *Kaisaniemi Lagers, Helsinki *KELMI, Helsinki *Ming Dynasty, Helsinki *Svenska KFUM i Helsingfors, Helsinki *ToPoLa 12-Pack, Helsinki *Torppa Collums, Helsinki *WB- Pantterit, Helsinki ==== Lohko C ==== *Aalto Buckets, Espoo *BC Unelma, Espoo *Dynamo/HeatSons *Helsinki Squad *Kuhat II, Helsinki *Pakilan Visa, Helsinki *PK Nila, Espoo *Punaportin Blues, Hämeenlinna *RUkkanen, Vantaa *Torppa, Helsinki === Läntinen === https://www.basket.fi/basket/sarjat/sarja/?season_id=121711&league;_id=116#mbt:2-500$t&0=6 ==== Lohko A ==== *EdmontonBroilers, Turku *Namika Basket, Lahti *Lieto-Koris *Loimaan Korikonkarit *Raision Palloseura *Silverbacks, Turku *Turun NMKY/NorsU *Ura Sedät, Kaarina ==== Lohko B ==== *Koritehdas, Tampere *Pälkäneen Luja-Lukko *Rahku, Tampere *Vehmaisten Urheilijat, Tampere *Ylöjärven Pallo *YMCA Opetuslapset II, Tampere *YMCA Tampere Koriorit == Lähteet == Luokka:Suomen koripallosarjat
Achenbach

Achenbach on muun muassa seuraavien henkilöiden sukunimi: * Andreas Achenbach (1815–1910), saksalainen maisemamaalari * Maximilian Achenbach, Max Alvary (1856–1898), saksalainen oopperalaulaja, tenori * Oswald Achenbach (1827–1905), saksalainen taidemaalari
Sound of Silence

Sound of Silence voi tarkoittaa seuraavia: * Sound of Silence, Dami Imin kappale, Australian edustaja Eurovision laulukilpailussa 2016 * The Sound of Silence, Simon & Garfunkel -duon kappale
B.G.

B.G. (oik. Christopher Dorsey, s. 3. syyskuuta 1980 New Orleans, Louisianahttp://www.allmusic.com/artist/p215704/biography) on yhdysvaltalainen rap-artisti. B.G.:n ura alkoi vuonna 1992, kun hän liittyi Cash Money Recordsiin ja perusti duon The B.G.'z Lil Waynen kanssa. Hän oli mukana perustamassa Hot Boys -yhtyettä vuonna 1997. Vuonna 2001 hän lähti Cash Moneystä ja perusti oman levy-yhtiönsä Chopper City Recordsin. == Diskografia == === Albumit === *1996: Chopper City *1997: It's All on U, Vol. 1 *1997: It's All on U, Vol. 2 *1999: Chopper City in the Ghetto *2000: Checkmate *2003: Livin' Legend *2004: Life After Cash Money *2005: The Heart of tha Streetz, Vol. 1 *2006: The Heart of tha Streetz, Vol. 2 (I Am What I Am) *2009: Too Hood 2 Be Hollywoodhttp://allhiphop.com/2009/10/01/b-g-too- hood-2-be-hollywood-on-upcoming-album/ *2010: Hollyhood === Mixtapet === *2008: Hood Generals *2009: Chopper City On Fire *2009: Chopper City 2009 *2010: Money Side Murda Side == Lähteet == == Aiheesta muualla == * Viralliset sivut * Luokka:Yhdysvaltalaiset hip hop -artistit Luokka:Vuonna 1980 syntyneet Luokka:Elävät henkilöt
Halkettin vene

Halkettin vene on luutnantti Peter Halkettin 1840-luvulla kehittämä kevyt kumivene. Halkett oli pitkään ollut kiinnostunut Kanadan arktisilla vesillä liikkumisesta. Halkett kehitteli venettä, joka olisi riittävän kevyt, että sitä voitaisiin kantaa vaikeakulkuisessa maastossa, mutta kuitenkin riittävän kestävä, että sitä voitaisiin käyttää äärimmäisissä sääolosuhteissa. Halkettin ensimmäinen suunnitelma oli kumipäällysteisestä kankaasta valmistettu kokoon taittuva ja ilmatäytteinen vene. Tyhjänä veneen runkoa voitiin käyttää viittana, airoja kävelykeppeinä ja purjetta sateenvarjona. Tämän jälkeen Halkett suunnitteli kahden hengen kuljettamiseen sopivan reppuun mahtuvan veneen. Kanadalaiset tutkimusmatkailijat kehuivat Halkettin veneitä, mutta veneillä kuitenkin oli vain vähän kysyntää. Halkett ei onnistunut suostuttelemaan Kuninkaallista laivastoa ottamaan venemallia käyttöön. Yritykset markkinoida veneitä kalastus- ja sorsastuskäyttöön epäonnistuivat. Vain kahden Halkettin veneen tiedetään säilyneen. Toista veneistä säilytetään Manitoban museossa. luokka:Veneet
Hilding Carlsson

Hilding Carlsson Mekaniska Verkstad oli ruotsalainen Hilding Carlssonin vuonna 1913 perustama moottorivaunuja rautateille valmistava konepaja. Konepaja sijaitsi Uumajassa. Aluksi se valmisti resiinoita, mutta vuodesta 1932 lähtien mukaan tulivat moottorivaunut eli kansanomaisesti kiskobussit. 1930- ja 1940-luvuilla valmistettiin kiskobussimallia jota nykyään kutsutaan Uumaja- kiskobussiksi. Siinä on pellillä verhoiltu puurunko. 1950-luvulla syntyi uusi modernimpi dieselvetoinen kiskobussimalli jossa vaunujen päädyt olivat pyöristetyt. Nyt koko vaunu oli kauttaaltaan metallirakenteinen. Ruotsin valtionrautatiet (SJ) ei halunnut ostaa tarjottua normaaliraideleveyden mallia vaan valmisti itse vastaavan Y6-kiskobussin. Hilding Carlsson sai kuitenkin myytyä SJ:lle kapearaiteisen version kiskobussistaan ja se sai tunnuksen YP. Vuonna 1959–1963 valmistettiin vielä sähkövetoista mallia X9 joka sai kutsumanimen paprikajuna sen värityksensä johdosta. Hilding Carlssonin kuoleman jälkeen konepaja ei tehnyt enää kalustoa SJ:lle ja sen nimi Hilding Carlssonin poistui käytöstä. Suomalainen Valmet valmisti vuonna 1954–1963 Dm6 ja Dm7-kiskobusseja Hilding Carlssonilta ostamallaan lisenssillä. Luokka:Ruotsalaiset teollisuusyritykset Luokka:Rautatiekalustovalmistajat Luokka:Uumajan kunta
Ykkönen

Ykkönen voi viitata muun muassa näihin: * ykkönen eli numero 1 * Yle TV1, televisiokanava * Yle Radio 1 eli entinen Ylen Ykkönen, radiokanava * Radio Ykkönen, Helsingissä toiminut paikallisradio * Ykkönen, jalkapallosarja * Naisten Ykkönen, jalkapallosarja
Harriet Arbuthnot

Harriet Arbuthnot (10. syyskuuta 1793 - 2\. elokuuta 1834) oli englantilainen 1800-luvun alun kirjailija, sosiaalinen tarkkailija ja konservatiivisen puolueen kannattaja. 1820-luvulla hän oli Waterloon taistelun sankarin ja Yhdistyneen kuningaskunnan pääministerin pääministerin Arthur Wellesleyn "lähin nainen". Hän kävi pitkään kirjeenvaihtoa pääministerin kanssa ja kuvasi tämän päiväkirjassaan, jotka toimivat Wellesleyn elämäkertojen lähteinä. Arbuthnot syntyi pienaateliseen perheeseen ja avioitui poliitikon kanssa, joten hän pääsi tapaamaan kaikki ajan merkittävät henkilöt. Hän tallensi tapaamiset ja keskustelut hyvinkin yksityiskohtaisesti. Arbuthnotin muistiinpanot eivät rajoitu yksilöihin, vaan kuvaavat myös politiikkaa ja arkielämän suurtapahtumia. Päiväkirjat tarjoavat historioitsijoille kattavan kuvan tapahtumiin. Päiväkirjat julkaistiin vuonna 1950 nimellä The Journal of Mrs Arbuthnot. Luokka:Englantilaiset henkilöt Luokka:Vuonna 1793 syntyneet Luokka:Vuonna 1834 kuolleet
H&H Tuominen

H&H; Tuominen Oy on Nurmijärvellä toimiva perheyritys. Yhtiö harjoittaa vihannesten ja juuresten tukkukauppaa. Yhtiön toiminta katsotaan alkaneeksi sotien jälkeen vuonna 1945, Pentti Tuomisen aloittaessa perunoiden ja muiden juurestuotteiden välittämisen Lopelta pääkaupunkiseudulle. Asiakkaina olivat pääasiassa torikauppiaat, sekä ruokalat ja laitokset. Nyt asiakkaina ovat kaikenkokoiset elintarvikeliikkeet. Yritys on muuttunut perunan pääkaupunkiseudulle toimittajasta maataloustuotteiden jatkojalostajaksi, pakkaajaksi ja tukkuliikkeeksi. H&H; Tuominen kuuluu korkeimpaan AAA- luottoluokitukseen ja on Kauppalehden menestyjäyritys. Yritykselle valmistui vuoden 2011 alussa uusi noin 3 000 neliömetrin varasto / logistiikkaterminaali Nurmijärvelle, Ilvesvuoren yritysalueelle. == Lähteet == * H&H; Tuominen Oy hhtuominen.fi * Puutarha-Sanomat 5/2011 lehtiluukku.fi * Puutarhasanomat * === Viitteet === == Aiheesta muualla == *Yrityksen verkkosivut Luokka:Suomalaiset tukkukaupat Luokka:Suomalaiset perheyritykset Luokka:Nurmijärvi
Matsudaira Sadanobu

Matsudaira Sadanobu () (25. tammikuuta 1759 - 14\. kesäkuuta 1829) oli japanilainen Edo-kauden daimio. Sadanobu oli kuuluisa taloudellisista uudistuksistaan, jotka tunnetaan nimellä Kansei-uudistukset (1789–1801). Uudistusten avulla hän säilytti hallinnassaan Shirakawa alueen toimiessaan samalla yhtenä Tokugawa-shōgunaatin johtavista virkamiehistä. == Lähteet == luokka:Daimiot Luokka:Vuonna 1759 syntyneet Luokka:Vuonna 1829 kuolleet
Split Your Lip

__NOTOC__ Split Your Lip on ruotsalaisen Hardcore Superstarin kahdeksas studioalbumi, joka julkaistiin 29. marraskuuta 2010. Albumi debytoi Ruotsissa Sverigetopplistanin viidennellä sijalla, ja pysyi listalla yhteensä kolme viikkoa. == Kappaleet == # # # # # # # # # # # == Arvostelut == * Allmusic: Allmusic review * Soundi: Soundi: Levyarvio == Lähteet == Luokka:Vuoden 2010 albumit Luokka:Hardcore Superstarin albumit
Syvänmeren kaivaus

Syvänmeren kaivaus on suhteellisen uusi mineraalien keräysmenetelmä. Mineraaleja löytyy yleensä syvänmeren savuttajien läheisyydestä noin 1 400-3 700 metrin syvyydestä. Savuttajat synnyttävät sulfiditaskuja, joista löytyy jalometalleja, kuten hopeaa, kultaa, kuparia, mangaania, kobolttia ja sinkkiä. Mineraaleja kerätään joko hydraulisten pumppujen tai keräinjärjestelmien avulla, jotka tuovat mineraalin maan pinnalle käsiteltäväksi . Kuten kaikki kaivostoiminta, myös syvänmeren kaivaus synnyttää kysymyksiä toiminnan aiheuttamista vahingoista ympäröivälle alueelle. 1960-luvun puolivälissä ajatuksen syvänmeren kaivostoiminnasta esitti J. L. Mero teoksessaan Mineral Resourcess of the Sea. Teoksen mukaan valtameristä olisi löydettävissä lähes rajattomat määrät kobolttia, nikkeliä ja muita metalleja. Meron mukaan metallit olivat mangaaninoduuleissa, joita esiintyi merenpohjaan tiivistyneissä sedimenteissä noin 5 000 metrin syvyydessä. Muun muassa Ranska, Saksa ja Yhdysvallat lähetti tutkimusaluksia etsimään metalleja. Alustavat arviot syvänmeren kaivostoiminnan kannattavuudesta osoittautuivat suuresti liioitelluiksi. Tämä yhdessä laskeneiden metallinhintojen kanssa johti kiinnostuksen häviämiseen vuoteen 1982 mennessä. Viimeisen vuosikymmenen aikana kiinnostus merenpohjassa sijaitsevia mineraaleja kohtaan on jälleen virinnyt. Arvometallien hintojen nousu on johtanut maat etsimään uusia lähteitä. luokka:Kaivosteollisuus Luokka:Meret
Suomen Kanttori-urkuriliitto

Suomen Kanttori-urkuriliitto (SKUL) on kanttoreiden ja urkureiden ammattijärjestö. Kanttori-urkuriliitto muodostaa yhdessä Suomen kirkon pappisliiton ja Suomen teologiliiton kanssa AKI-liitot ry -järjestön. Yhdistysten hallinto ja toiminta on nivottu yhteen. AKIn toimisto hoitaa jäsenliittojensa palkka- ja palvelussuhde-edunvalvonnan sekä ulkosuhteet. Jäsenliitot vastaavat ammattiin ja koulutukseen liittyvistä asioista. == Historia == Suomen Kanttori-urkuriliitto perustettiin 15.6.1907 nimellä Suomen lukkari- ja urkuriyhdistys. Lukkarit, kuten kanttoreita tuohon aikaan kutsuttiin, totesivat, että yhteisten asioiden hoitaminen ja virkakunnan yhteen kokoaminen on hankalaa ilman järjestäytynyttä yhdistystoimintaa. Ensimmäisiä keskustelun ja toiminnan aiheita olivat muun muassa palkkaus, kanttorikoulutus, kansan virsilaulun kohottaminen, rippikoulun laulunopetuksen määrä sekä lausuntojen antaminen valtiopäiville ja kirkolliskokoukselle. Liiton ensimmäinen puheenjohtaja 1908–1922 oli Oskari Kaakonkalvo. Liitto liittyi TVK:hon vuonna 1964, mutta TVK:n organisaatiomuutoksen ja sulautumisvaatimusten vuoksi siirtyi Akavan jäseneksi vuonna 1973. Vuonna 2001 Diakoniatyöntekijöiden liitto, Suomen Kanttori-urkuriliitto ja Suomen kirkon pappisliitto perustivat yhdessä kattojärjestön Akavan kirkolliset ammattiliitot (AKI). Vuonna 2005 yhteistyötä tiivistettiin, mutta Diakoniatyöntekijöiden liitto jättäytyi tuolloin pois AKI-yhteistyöstä. Vuonna 2012 kattojärjestön nimeksi tuli Kirkon akateemiset AKI r.y. ja siihen kuuluvat edelleen Kanttori-urkuriliitto ja Pappisliitto sekä vuonna 2017 perustettu Suomen teologiliitto. Liitot tekevät työtä yhteisessä toimistossa neuvottelu- ja sopimusasioissa. Perusliittojen rooli on kantaa huolta ammatillisista asioista. Liitto julkaisi 100-vuotishistoriikin 100-vuotisjuhliensa yhteydessä 15.6.2007 Helsingissä. Historiikin historiaosuuden on kirjoittanut professori Reijo Pajamo. Leivästä, Sanasta ja Musiikista. Suomen Kanttori-urkuriliitto 100 vuotta. (Kirjapaja 2007) == Hallinto == Kanttori-urkuriliiton varsinaiset jäsenet valitsevat joka neljäs vuosi 11-jäsenisen valtuuston. Kanttori-urkuriliiton valtuusto käyttää liiton ylintä päätösvaltaa ja mm. valitsee liiton puheenjohtajan ja hallituksen. Päätösten toimeenpanosta vastaa hallitus, johon kuuluu puheenjohtajan lisäksi neljä varsinaista jäsentä ja kolme varajäsentä. Varajäsenistä yksi valitaan ruotsinkielisestä alaosastosta. Varsinaisista jäsenistä kolme toimii myös AKIn hallituksen jäseninä. == Jäsenistö == Suomen Kanttori-urkuriliiton varsinaiseksi jäseneksi voi liittyä Suomen evankelis-luterilaisen kirkon kanttorin virkaan pätevöittävän tutkinnon suorittanut kanttori. Kirkkomusiikin opiskelija voi liittyä liiton opiskelijajäseneksi. Liitto on valtakunnallinen, suomen- ja ruotsinkielinen, ja siinä on jäseniä yli tuhat eli lähes 80 prosenttia kanttorikunnasta. Jäsenistössä on naisia ja miehiä lähes saman verran. == Lähteet == == Aiheesta muualla == AKI ry:n kotisivu: www.akiliitot.fi Luokka:Suomalaiset musiikkialan järjestöt Luokka:AKI-liitot
Jan Sandström

Jan Sandström voi tarkoittaa seuraavia henkilöitä: *Jan Sandström, ruotsalainen jääkiekkoilija *Jan Sandström, ruotsalainen säveltäjä
Jumalanäidin ennusmerkin kirkko

Jumalanäidin ennusmerkin kirkko () on vuosina 1906–1907 rakennettu pomorilaisten vanhauskoisten kirkkorakennus Pietarissa Venäjällä. Dmitri Kryžanovskiin suunnittelema kirkko oli Pietarin ensimmäinen ”uusvenäläistä tyyliä” (neorusski stil) edustava rakennus. Sen rakennuspiirustukset perustuvat Vladimir Pokrovskin luonnoksiin. 1900-luvun alussa Pietarissa asui noin 5 000 vanhauskoisuuden pomorilaisen suuntauksen kannattajaa. Viranomaisten vainon takia he joutuivat harjoittamaan uskontoaan yksityiskoteihin sisustetuissa rukoushuoneissa. Vanhauskoisen kirkon rakentamisen teki mahdolliseksi Venäjällä vuonna 1905 julkaistu uskonnonvapauslaki. Teräsbetonista pystytetty kirkko on kiinnostava jugendvaikutteisen kansallisromantiikan edustaja. Sen esikuvia ovat Novgorodin ja Pihkovan keskiaikaiset kirkkorakennukset. Neliönmuotoiselle viisikupoliselle kirkolle leimaa antavia piirteitä ovat massiviset ylöspäin kohoavat ”kokošnikit” sekä tyylitelty arkaainen kellotapuli. Yksinkertaista kirkkosalia koristi kolme vanhoista ikoneista koottua ikonostaasia. Sivurakennuksissa toimi koulu, asuntola, ruokasali ja kynttilätehdas. Kirkko suljettiin ja muutettiin tehdastiloiksi vuonna 1934. Sen alkuperäinen sisustus on kokonaan tuhoutunut. Rakennus palautettiin vanhauskoisille vuonna 2006. Restauroinnin jälkeen siellä on jälleen alettu pitää jumalanpalveluksia. Taurian palatsin ja Smolnan luostarin lähellä sijaitsevan kirkon osoite on Tverskajakatu 8. Lähin metroasema on Tšernyševskaja. ==Lähteet== Luokka:Pietarin kirkot
Dirletonin linna

Dirletonin linna on keskiaikainen linnoitus Dirletonin kylässä Skotlannissa, noin 31 kilometriä Edinburghista itään. 1200-luvulla rakennettu linna vaurioitui pahasti Skotlannin itsenäisyyssodissa. Englannin sisällissodassa Oliver Cromwellin joukot piirittivät sitä vuonna 1650. Sir John Nisbet, jolle omistus siirtyi vuonna 1663, rakennutti läheiselle Archerfieldin tilalle uuden rakennuksen. == Historia == Linnan rakennutti de Vauxin suku 1200-luvulla ja siitä on jäljellä vain sydänlinna. Skotlannin itsenäisyyssotien aikaan linna vaihtoi omistajaa monta kertaa. Haliburtonit rakennuttivat uuden porttihuoneen 1400-luvulla. Linna siirtyi valtiolle vuonna 1923 ja sitä hoitaa nykyään Historic Scotland. Läntinen puutarha palautettiin vuonna 1993 David Thompsonin 1800-luvulla suunnittelemaan tyyliin. == Lähteet == == Aiheesta muualla == Luokka:Itä-Lothianin linnat
Pietarin synagoga

Pietarin synagoga () on vuosina 1883–1893 rakennettu juutalainen synagoga Pietarissa Venäjällä. Sen ovat suunnitelleet arkkitehdit Ivan Šapošnikov ja Lev Bahman. Kupolin koristama rakennus edustaa eklektismin aikakaudelle ominaista uusmaurilaista tyyliä. Ympäröivä aita on pystytetty vuonna 1913. Synagoga suljettiin vuonna 1930, mutta avattiin pian uudelleen. Sittemmin se oli avoinna koko neuvostoajan loppuun saakka. Nykyään sen yhteydessä toimii juutalaisia oppi- ja hyväntekeväisyyslaitoksia, myymälä ja košer-ravintola. Pietarin keskustan länsilaidalla sijaitsevan synagogan osoite on Lermontovin prospekti 2. ==Lähteet== ==Aiheesta muualla== * Pietarin juutalaisen seurakunnan sivusto , Luokka:Uskonto Pietarissa Luokka:Pietarin rakennukset ja rakennelmat Luokka:Synagogat
RewardVille

RewardVille on Zyngan kehittämä ohjelma joka julkaistiin maaliskuussa 2011 Facebookin palvelimelle. RewardVillessä pelaaja voi ostaa zyngaCoinseilla "lyh.zCoins" erilaisia erikoisesineitä Zyngan Facebookin palvelimelle julkaisemille selainpeleille, pelaaja voi aina ensimmäisellä käyntikerrallaan ostaa jokaiseen pelaamaansa selainpeliin yhden erikoisesineen kuten CityVilleen pelaaja voi asentaa ilmaiseksi Day Care Center-nimisen yhteisörakennuksen ja FarmVilleen Porch Home-nimisen talon, mutta kaikki muut sen jälkeen tavoiteltavat esineet täytyy ostaa zCoinseilla. Pelaaja voi saada ostamiseen tarvittavia zCoin-kolikoita lisää täyttämällä jokaisessa pelissä olevia RewardVillen omia kehitysmittareita jotka pitää saada täyteen zPoint- pisteillä, joita voi täyttää normaalien XP-tasomittarien tapaan tekemällä erilaisia hommia, pelaaja voi yhtä päivää kohden tienata maksimissaan 300zPoint-pistettä, jokaisella täyttymiskerralla pelaaja saa lisää 25 Zcoin- kolikkoa yhdestä pelistä päivää kohden. RewardVille on saatavilla Englannin, Espanjan, Saksan, Ranskan, Italian ja Portugalin kielillä. Silloin tällöin RewardVillessä on saatavilla kaikkien Zyngan selainpelien tavoin tiettyyn teemaan liittyviä esineitä, kuten kerran RewardVillessä myytiin Lady Gagan teemaan perustuvia esineitä, se oli samalla ensimmäinen kerta kun Zynga teki yhteistyötä artistin kanssa tavaroiden luomisen osalta. ==Lähteet== Luokka:Selainpelisivustot
The Last Stand

The Last Stand on vuonna 2013 ensi-iltansa saanut Kim Ji-woonin ohjaama yhdysvaltalainen toimintaelokuva, jonka pääosia esittävät Arnold Schwarzenegger, Eduardo Noriega, Peter Stormare, Johnny Knoxville, Rodrigo Santoro, Forest Whitaker, Zach Gilford, Jaimie Alexander ja Harry Dean Stanton. Elokuva on Schwarzeneggerin ensimmäinen pääroolielokuva sitten vuoden 2003 Terminator 3: Koneiden kapina -elokuvan jälkeen. Elokuvan kuvaukset aloitettiin 17. lokakuuta 2011 New Mexicossa ja Nevadassa. == Rooleissa == == Lähteet == == Aiheesta muualla == * ===Arvostelut=== * Luokka:Vuoden 2013 yhdysvaltalaiset elokuvat Luokka:Yhdysvaltalaiset toimintaelokuvat
Vardarin banovina

Vardarin banovina oli Jugoslavian lääni eli banovina vuosina 1929-1941. Se sijaitsi maan eteläisimmässä osassa ja kattoi koko nykyisen Pohjois-Makedonian sekä osia Serbiasta ja Kosovosta. Pääkaupunkina toimi Skopje. Banovina sai nimensä Vardar-joen mukaan. Uuden aluejaon tarkoituksena oli rikkoa etniset ja historialliset maakuntarajat ja siten vahvistaa keskushallintoa alueellisen identiteetin sijaan. == Lähteet == Luokka:Jugoslavian kuningaskunta
Mr. Mallorca kohteessa

Mr. Mallorca kohteessa on MTV3:lla 11. joulukuuta 2011 alkanut televisiosarja. Se kertoo Putous-viihdeohjelmasta koko kansan tietosuuteen tulleesta Mr. Mallorcasta, joka on löytänyt vihdoin useissa kohteissa ja levyjulkkareissa vietettyjen viikkojen jälkeen takaisin tiensä Mallorcalle, suomituristien mekkaan. Sarjassa esiintyy myös jokaisessa jaksossa vierailijana julkisuuden henkilö, mutta muutamassa jaksossa esiintyy myös yllätysvieras.http://www.mtv3.fi/ohjelmat/sivusto2008.shtml/viihde/mr_mallorca_kohteessa/jaksot?1439186 == Rooleissa == == Vierailijat == * 1. jakso: Mari Perankoski ja Toni Rasimus * 2. jakso: Kari Hietalahti * 3. jakso: Mr. Lordi * 4. jakso: Timo Harjakainen * 5. jakso: Espanjalaiset vip-vieraat == Lähteet == == Aiheesta muualla == * Ohjelman kotisivut Luokka:Putous
ARC Caldas (1933)

ARC Caldas oli Kolumbian laivaston vuonna 1933 vesillelaskettu Antioquia- luokan hävittäjä toisessa maailmansodassa. == Valmistus == Alus oli alun perin Portugalin 12. kesäkuuta 1931 Yarrow Shipbuildersilta tilaama NRP Douro. Perun ja Kolumbian välinen rajakiista pakotti Kolumbian hallituksen pyytämään apua Portugalilta, joka myi keskeneräiset aluksensa. Alus laskettiin vesille 18. marraskuuta 1933 ja otettiin palvelukseen 16. toukokuuta 1934. == Palvelus == Toisessa maailmansodassa Kolumbia pitäytyi puolueettomana, mutta sen laivasto valvoi puolueettomuutta aluevesillä. Caldas partioi Karibianmerellä valvoen meriliikennettä. Esimerkiksi 29.–30. maaliskuuta 1944 alus osallistui Saksan laivaston sukellusveneen U-154 etsintään. Alus poistettiin palveluksesta 1960 ja se siirrettiin poistolistalle 25. lokakuuta. Alus myytiin romutettavaksi Cartagenaan, jonne se saapui 1961.Whitley 1988, s. 32. ==Lähteet== * * === Viitteet === Luokka:Antioquia-luokan hävittäjät Luokka:Yarrow’n valmistamat alukset Luokka:Kolumbian toisen maailmansodan hävittäjät
Dioko Kaluyituka

Alain Dioko Kaluyituka (s. 2. tammikuuta 1987 Kinshasa, Zaire) on kinshasankongolainen jalkapalloilija. Hyökkääjänä pelaava Kaluyituka edustaa Qatarin pääsarjassa pelaavaa Al-Ahlia. ==Ura== Kaluyituka vietti AS Vitassa kolme kautta, jonka jälkeen hän siirtyi kinshahsankongolaiseen TP Mazembeen kaudella 2007. Siirron myötä Kaluyituka saavutti menestystä niin kotimaan sarjassa, kuin Afrokentillä. Hän voitti avauskaudellaan kinshasankongon mestaruuden. Kaudet 2009 ja 2010 olivat myös erittäin menestyksekkäitä, kun TP Mazembe voitti pääsarjamestaruuden lisäksi Afrikan Mestarien liigan kahdesti peräkkäin vuosina 2009 ja 2010. Kaluyituka voitti myös Mestarien liigan maalikuninkuuden kaudella 2009. Lisäksi hänen joukkueensa eteni vuoden 2010 seurajoukkueiden maailmanmestaruuskisoissa toiseksi, jossa hävisi Internazionalelle maalein 0–3. Kaluyituka pelasi Mazembessa vielä kaudella 2011, kunnes siirtyi Qatariin Al-Ahliin. ==Maajoukkue== Kaluyituka on edustanut Kongon demokraattista tasavaltaa vuodesta 2004 lähtien. Hän on pelannut yhteensä 19 ottelua ja tehnyt niissä seitsemän maalia. ==Saavutukset== ===Seurajoukkueissa=== *Kinshasankongon mestaruus: 2007, 2009, 2011 *Afrikan Mestarien liiga: 2009, 2010 *Seurajoukkueiden MM-kilpailut **Hopeaa: 2010 ===Henkilökohtaiset=== *Afrikan Mestarien liiga **Maalikuninkuus: 2009 (8 maalia) ==Aiheesta muualla== * National Football Teams Luokka:Kinshasankongolaiset jalkapalloilijat Luokka:Vuonna 1987 syntyneet Luokka:Elävät henkilöt